Brother Bear

Brother Bear (eusk: “Hartz anaia”) Aaron Blaisek eta Robert Walkerrek zuzendutako animaziozko filma da eta 2003ko azaroaren 1ean lehen aldiz eman zen. Lehenengo filma estreinatu ondoren, “Brother Bear 2” filmatu zen.

 Argumentua 

Filmaren istorioa Ipar Amerikako historiaurrearen amaieran kokatuta dago. Kenai heldua bihurtzear dago eta bere tribuan totem bat jasotzeko tradizioa dago (egurrez zizelkatutako animalia baten irudia) adin nagusitasunera heltzean, etorkizunerako Izpiritu Handiei buruzko gida bat baita. Hala eta guztiz ere, Kenai oso huts eginda geratzen da hartz bat jasotzen duenean, maitasunaren irudia baita. Ondoren, hartz batek tribuaren arrain-saskia lapurtzen du Kenai zuhaitzera ondo lotuta ez usteagatik, bera, Kenai arrain-saskia lapurtu duen hartzaren bila joatea erabakitzen du. Zorigaitzak saihestu nahian, Denahi eta Sitka, Kenaien anaiak, bere atzetik joaten dira, baina zoritxarrez, Sitka hartzaren kontra borrokatzen zegoela hiltzen da. Kenai amorruz beteta hartzaren bila abiatzen da.

Kenai hartza aurkitzen duenean beraren kontra borrokatzen hasten da eta hartza hil egiten du. Orduan, Izpiritu Handiek, Kenai hartz bat bihurtzen dute zigor eta ikasbide moduan, beharrezkoa ez zen heriotza baten arduraduna izateagatik. Momentu horretan, Denahi heltzen da eta hartza bere beste anaia hil duela pentsatzen du, beraz hartzaren atzetik hasten da mendekuaren bila. Tanana, tribuaren xamana, Kenaira zuzentzen da, jadanik hartza bihurtuta eta bere giza-gorputza nola berreskuratu dezake azaltzen dio. Kenai “argiak lurra ukitzen duten lekura” joan behar da, hartza hil zuen mendi tontorrera hain zuzen ere, eta Izpiritu Handiei bere gizaki forma bueltatzea eskatu. Bilaketan, Koda izeneko hartz txiki zurtz batekin topo egiten du, eta abentura aurrera joan ahala bi altze oso xelebreak ezagutzeaz aparte, Kenai bere totemaren benetako esanahia ikasten du.

 Kanpo estekak 

Kategoria:Fantasiazko filmak
Kategoria:Film musikalak
Kategoria:Marrazki bizidunetako filmak
Kategoria:Hartzei buruzko filmak
Kategoria:Animalien eskubideei buruzko filmak
Kategoria:Kanadan girotutako filmak
Kategoria:Historiaurrean girotutako filmak
Kategoria:Mendekuari buruzko filmak
Kategoria:Walt Disney Animation Studiosek ekoitzitako filmak
Kategoria:Walt Disney Picturesek ekoitzitako filmak
Kategoria:Ameriketako Estatu Batuetako animaziozko film musikalak
Kategoria:Ameriketako Estatu Batuetako fantasiazko film musikalak